# Kvalitetsstandard for særligt behandlingstilbud jf. Servicelovens § 102

| **1. Hvad er ydelsens lovgrundlag?** | Servicelovens § 102 giver mulighed for at Kommunalbestyrelsen kan tilbyde behandling til personer med betydelig og varigt nedsat fysisk eller psykisk funktionsevne eller med særlige sociale problemer.  Vejledning nr. 2 til serviceloven |
| --- | --- |
| **2. Hvad er formålet med ydelsen?** | Tilbud efter denne bestemmelse kan gives, når det er nødvendigt med henblik på at bevare eller forbedre de fysiske, psykiske eller sociale funktioner, og når dette ikke kan opnås gennem de  behandlingstilbud, der kan tilbydes efter anden lovgivning. |
| **3. Hvilke aktiviteter indgår i ydelsen?** | Tilbud om behandling efter § 102 i serviceloven, kan gives til speciel behandlingsmæssig bistand på grund af særlige behov.  Der kan f.eks. være tale om psykologisk, psykoterapeutisk, sygeplejemæssig, fysioterapeutisk og ergoterapeutisk, specialpsykiatrisk, tandplejemæssig eller anden behandling.  Som udgangspunkt bevilges ydelsen i en afgrænset periode. |
| **4. Hvilke aktiviteter indgår ikke i ydelsen?** | Nedenstående ydelser der ikke indgår:   * Socialpædagogisk støtte * Transportudgifter |
| **5. Leverandør** | Der vil i hver enkelt ansøgning blive taget stilling til hvilken  leverandør, der kan levere ydelsen. |
| **6. Hvem kan modtage ydelsen?** | Modtageren kan være borgere med alvorlige handicaps, sindslidelser eller misbrug, som kræver en særlig indsats eller en  særlig indretning af behandlingstilbuddet |
| **7. Hvordan ansøges om ydelsen?** | Rådgiveren i Team Social Service kontaktes, hvorefter der vil blive afholdt samtaler og lavet en udredning, hvor voksenudredningsmetoden bliver anvendt som redskab.  Der sikres altid lægefaglig dokumentation som grundlag for bevilling. |
| **8. Ydelsens indhold og omfang** | Ydelsens indhold og omfang bevilges altid ud fra en konkret vurdering af borgerens funktionsnedsættelse og behov for behandling. I vurderingen af dette inddrages også borgerens mulighed for at kunne benytte det offentlige behandlingssystem helt eller delvist.  Bevillingen gives altid i en begrænset periode. Ansøges der om forlængelse af bevillingen vil der i sagsbehandlingen indgå en vurdering af, om behandlingen fremadrettet kan varetages af det almindelige behandlingssystem.  Lejre Kommune giver kun bevilling til anerkendte og dokumenterede behandlingsformer. |
| **9. Kompetencekrav** | Valg af leverandør bør så vidt muligt foregå i samarbejde med borgeren og på baggrund af faglige og økonomiske hensyn. |

|  | Inden for de fagområder, hvor der udstedes autorisation, skal den behandler der leverer ydelsen, have en autorisation.  Der henvises til Styrelsen for Patientsikkerhed: [Der henvises til styrelsen for patientsikkerhed](http://stps.dk/da/sundhedsprofessionelle-og-%20myndigheder/autorisationsregister) myndigheder/autorisationsregister |
| --- | --- |
| **10. Sagsbehandlingsfrist** | Sagsbehandlingsfristen er 4 uger |
| **11. Opfølgning** | Med baggrund i de forskellige bevillingsmuligheder, aftales  opfølgningen i hver enkelt sag. |
| **12. Særlige forhold** | Der er ingen egenbetaling for ydelsen. En undtagelse herfra er dog egenbetaling ved tandpleje. Denne fastsættes en gang om året jf. Sundhedsloven Bek.179 af 28. februar 2012 om tandpleje  §§ 29 og 30. |
| **13. Klagemuligheder** | Klageadgang:  Der kan klages over Lejre Kommunes afgørelse.  Klagen sendes til Center for Job & Social, som vurderer afgørelsen igen. Hvis afgørelsen fastholdes, videresendes klagen til Ankestyrelsen inden 4 uger fra modtagelsen af klagen.  Klage over sagsbehandling:  Klage over kommunens sagsbehandling, personalets opførsel eller personalets udførelse af praktiske opgaver kan ske ved henvendelse til ledelsen.  Borgerrådgiveren  Der er endvidere mulighed for, at borgeren kan klage til Lejre Kommunes borgerrådgiver.  Borgerrådgiveren har følgende kontaktoplysninger:  Lejre Kommune Borgerrådgiveren Lejrevej 15  4320 Lejre  Telefon 46 46 44 20 |

Godkendt den 03.10.16